cyanic-selkie/wikianc huggingface dataset:
Domain Name System
Təhlükəsizlik problemləri
DNS proqram təminatı və ya istənilən digər proqram təminatı İnternet şəbəkəsi yeni yaradılan vaxtlarda tətbiq etmək üçün layihələndirilərkən, təhlükəsizlik problemləri düşünülən əsas məsələ deyildi, çünki şəbəkə geniş kütlə üçün açıq deyildi. Lakin İnternetin 1990-cı illərdə kommersiya sektorunda genişlənməsi verilənlərin bütövlüyünün və istifadəçilərin autentifikasiyası üçün təhlükəsizlik tədbirlərinə dair tələbləri dəyişdi. Cinayətkarlar bir neçə zəif yer müəyyən etmiş və onlardan istifadə etmişdirlər. Bu cür problemlərdən biri DNS keşinin zəhərlənməsidir. Bu zaman verilənlər, nüfuzlu mənbə-server adı altında, keşləyici müəyyənedicilər arasında yayılır, bununla da verilənlər saxlancını potensial yanlış məlumatla və uzun etibarlılıq müddəti (time-to-live) ilə doldurur. Nəticədə tətbiqlərin bütün qanuni sorğuları pis niyyətlə idarə olunan şəbəkə qovşaqlarına təkrar istiqamətləndirilə bilər. Kiber cinayətkarların, keşdən istifadə edərək, sizin informasiyanıza keçid əldə etdiyi üsul "DNS zəhərlənməsi" və ya "DNS spufinqi" adlandırılır. DNS cavabları, adətən, kriptoqrafik imzaya malik olmur. Bu da hücumlar üçün çoxsaylı imkanların yaranmasına gətirib çıxarır. Domen adlarının təhlükəsizlik sistemi əlavələri (DNSSEC) DNS-də dəyişiklik edir və DNS-ə kriptoqrafik imzalı cavablar əlavə edir. DNSCurve DNSSEC-in alternativi kimi təklif edilmişdir. Başqa əlavələr, məsələn, TSIG, etibarlı eyni dərəcəli qovşaqlar arasında kriptoqrafik autentifikasiyanın dəstəklənməsini əlavə edir və, adətən, dinamik yenilənmə zonasının və ya əməliyyatlarının ötürülməsinin qeydiyyatı üçün istifadə olunur.
Bara Din
Bara din — Bara Din, Pakistanda hər il dekabrın 25-də Cinnahın xatirəsinə təşkil olunan bir tətildir. Milad ilə eyni vaxtda, urdu və pəncab dilində "Böyük gün" mənasını verir. Qeyd etmələr həm Pakistan, həm də Hindistanda yaşayan Milad qeyd etməyən qeyri-xristianlar üçün alternativdir.
Şövkət Əbdüsalamov
Şövkət Faziloviç Əbdüsalamov — SSRİ, Özbəkistan və Rusiya rəssamı, aktyoru, yazıçısı, rejissoru.
Həyatı
Şövkət Faziloviç Əbdüsalamov 28 aprel 1936-cı ildə Özbəkistan SSR-nin Daşkənd şəhərində anadan olmuşdur. O, 1966-cı ildə VGİK-i bitirmişdir. İlk fərdi sərgisi 1972-ci ildə baş tutmuş, lakin rəsmlərin dini mövzularına görə tez bağlanmışdır. Onun rəsm əsərləri Tretyakov qalereyasında, ABŞ-da Nensi və Norton Dodc kolleksiyasında saxlanılır. 2000-ci ildə Əbdüsalamovun " Təkbaş " romanı Rusiya Buker mükafatının siyahısında idi. 2002-ci ildə rəssam "Sukrovitsa" filmini çəkərək rejissor kimi fəaliyyətə başlamışdır.
Şarl-Lui Filipp
Şarl-Lui Filipp (4 avqust 1874, Seriyi, Alye — 21 dekabr 1909, Paris) — fransız yazıçı.
Bioqrafiyası
Başmaqçının oğlu, bir dilənçinin nəvəsi olmuşdur. 1895-ci ildə Parisə gəldikdən sonra, simvolist mətbuatda bir şair kimi debüt etmişdir. Bələdiyyə salonunda kiçik bir katib, Umanitada nəşr olunan sosialistlərə yaxın idi. Oktava Mirbo onu Goncourt mükafatına bir neçə dəfə namizəd göstərdi, lakin heç bir nəticə alınmadı. L.P. Farg, Margarita Ode, Valerie Larbo, Andre Gide ilə dost idi. Menenjit ilə ağırlaşan tif xəstəliyindən vəfat etmişdir.
Yaradıcılığı
Cəmiyyətin aşağı təbəqələrinin həyatından qısa hekayələr və romanlar müəllifidir. Rus ədəbiyyatından təsirləndi - L. Tolstoy, Dostoyevski. Mauro Boloynini (1971) tərəfindən lentə alınmış "Marparen Montparnasse" romanı Alber Marke tərəfindən təsvir edilmişdir.
Tanınması
Şarl-Lui Filippin romanları və qısa hekayələri bu günə qədər Fransa və digər ölkələrdə çox sayda dilə tərcümə olunmuşdur. 1936-cı ildən etibarən Şarl-Lui Filippnin Dostları Cəmiyyəti illik nəşr olunur.
Briye (rayon)
Briye  — Fransanın Lotaringiya regionun rayonlarından biri. Departamenti — Mört və Mözel. Suprefektura — Briye. Rayonun əhalisi 2006-cı ildə 160 735 nəfər təşkil edirdi. Əhalinin sıxlığı — 141 nəf / km². Rayon ərazisi — 1143 km².
Ortarus yüksəkliyi
Relyef və geologiya
Kembridən əvvəlki kristal təməl yüksəkliyin orta hissəsində ən yüksək səviyyədədir və Don çayı vadisində, Pavlovsk və Boquçar şəhərləri arasındakı ərazidə səthə çıxır. Şimalda Devon və Daş kömür dövrünün əhəng daşları, Yura və Alt Təbaşir dövrünün qumlu-gilli yataqları ilə, cənubda Mergel qumları, gillər, qum daşları ilə örtülmüşdür.
Minerallar: Kursk maqnit anomaliyasının dəmir filizi (ən əhəmiyyətli Mixaylovski yatağı), əhəng daşı və təbaşirin böyük ehtiyatları, Moskva kömür hövzəsinin qəhvəyi kömürü, uran filizinin sənaye ehtiyatları. Qranit, sement xammalı və digər tikinti materialları yataqları.
Eroziya relyefi yarğan-dərə-vadidir. Parçalanma sıxlığı 1 km²-ə 1.3–1.7 m-ə qədər, dərinliyi 50 m-dən 100–150 m-ə qədərdir. Yerlərdə karst inkişaf etmişdir.
Əhali
Yüksəkliyin ərazisində 7 milyon insan yaşayır.
Kənd sakinlərinin payı ərazi əhalisinin 35% -dən çoxunu təşkil edir.
Ən böyük şəhərlər: Xarkov, Voronej, Lipetsk, Tula, Kursk, Bryansk, Belqorod, Kaluqa, Oryol, Sumı, Starıy Oskol, Novomoskovsk, Yelets, Jeleznoqorsk.
Erato (Ermənistan çariçası)
Erato (arm: Էրատո; böyük ehtimalla eramızın 12-ci ilindən sonra Böyük Ermənistanın Artashat və ya Tiqranakert şəhərində vəfat etmişdir) - Böyük Ermənistan çariçası, Artaşes sülaləsinin sonuncusu, III Tiqranın qızı, IV Tiqranın bacısı və həyat yoldaşıdır.
Bioqrafiyası
Bəzi məlumatlara görə, Erato 6-11/12-ci illərdə yenidən Böyük Ermənistanın kraliçası olmuşdur. Eratonun getməsi ilə Ermənistanda Artaşsis sülaləsinin hakimiyyəti sona çatmışdır.
Bakı şəhərinin tarixi
Bakı şəhəri Azərbaycan Respublikasının paytaxtıdır. Müxtəlif dövrlərdə Bakı şəhəri Şirvanşahlar dövləti, Bakı xanlığı, Bakı quberniyası, Azərbaycan Demokratik Respublikası və Azərbaycan Sovet Sosialist Respublikasının mərkəzi olmuşdur. Hal-hazırkı dövrdə isə Bakı şəhəri Azərbaycan Respublikasının paytaxtıdır.
Adın etimologiyası
Bakı adının mənşəyi haqqında müxtəlif fikirlər vardır. Fars dilində bu adın ilkin forması kimi Baqavan sözündən istifadə edilmişdir. Bu söz Tanrının şəhəri kimi tərcümə olunur. Fars mənbələrində Bakı adının digər bir etimologiyası kimi Bādkube (بادکوبه ) kimi yazılan Küləklər şəhəridir. Bakı şəhərinin eramızın V əsrində yarandığından Badükübə sözünü bu dövrdən etibarən istifadə olunduğu ehtimal olunur.
Tarixi
Abşeron yarımadası ərazisində yazılmış arxeoloji materiallar buranın qədim yaşayış məskəni olduğunu sübut edir. Pirallahı, Zığ gölü ətrafı, Şüvəlan, Mərdəkan, Binəqədi, Əmircan və s. yerlərdə e.ə. 3–1 minilliklərə aid arxeoloji abidələr tapılmışdır.
Bakının salındığı tarix dəqiq məlum deyildir. "Bakı" adı çəkilərkən, bəzi cahillərin gözünün qarşısına gələn, yadına düşən yalnız və yalnız "Yasamal", "Sovetski", "Kubinka" və "Papanin" kimi məhəllələrdir. Lakin Bakı təkcə bu 4 məhəllədən ibarət deyil. Bakını "Bakı" edən onun "İçərişəhər"-i, "Qala divarları" və "Qız qalası"-dır. Onun möhtəşəmliyinə rəng qatanlar da elə məhz sırf bunlardırlar. Bəzi tədqiqatçılar Bakını Qaytara (Qanqara), Albana, Baruka və s. ilə eyniləşdirirlər. Bakıda tapılmış V–VII əsrlərə aid Sasani dəfinəsi o dövrdə buranın yaşayış məntəqəsi olduğundan xəbər verir. V–VI əsr mənbələrində Bakı "Bağavan" və "Atəş-i Baquan", ərəb mənbələrində (X əsr) "Bakuyə", "Bakuh", "Baku", rus mənbələrində (XV əsr) "Baka", Səfəvilər dövrü fars dilli mənbələrdə "Badi kubə" adlandırılır.
Tarixən Bakı Şərqin iri şəhərlərindən olub. Şəhər iqtisadiyyatında neft və duz istehsalı əsas yer tutub. Ərəb səyyahı Əbu Düləfin (X əsr) məlumatına görə, Bakıdakı iki neft yatağından ildə təqribən 720 min dirhəm gəlir əldə edilirmiş. Feodal münasibətlərin, ticarətin və sənətkarlığın inkişafı şəhərin çiçəklənməsinə şərait yaradıb. Beynəlxalq ticarətin yolayrıcında yerləşən Bakı Şərq və Qərb ölkələri arasındakı ticarət əlaqələrində mühüm rol oynayıb. Bakıya Xəzər, Slavyan, Bizans, Çin, İraq, Suriya, Genuya, Venesiya, İran, Hindistan tacirləri gəlib. Bakıdan İran, İraq və s. ölkələrə neft ixrac olunub.
Bakı X əsrdən liman şəhəri kimi məşhur idi. XI əsrin sonu, XIII əsrin əvvəllərində Bakı tərəqqi dövrü keçirirdi. 1191-ci ildə Qızıl Arslan Şamaxını tutduqda şirvanşah I Axsitan müvəqqəti olaraq paytaxtı Bakıya köçürmüşdü. Şirvanşahlar şəhərin möhkəmləndirilməsinə xüsusi diqqət verirdilər. XII əsrdə Bakı ikicərgəli qala divari və xəndəklə əhatə olundu.
Qız Qalası da şəhərin müdafiə sisteminə daxil idi. 1232–1235 illərdə Bakını dəniz tərəfdən qorumaq məqsədi ilə buxta daxilində möhkəmləndirilmiş qala tikildi. Şirvanşahlar Xəzər dənizində güclü donanma yaratdılar.
XIII əsrin 30-cu illərində monqollar Bakıya hucum edib, uzunmüddətli mühasirədən sonra şəhəri aldılar. Bakıda neftçıxarma və ticarət tənəzzülə uğradı. XIV əsrin ortalarına doğru Bakıda ticarət (xüsusilə dəniz ticarəti) yenidən canlandı. Gilan və Şamaxı ipəyinin beynəlxalq ticarətdə əhəmiyyətinin artmasi ilə əlaqadar Bakının iqtisadi mövqeyi möhkəmləndi. XIV əsrdən Bakıdan Qızıl Orda, Moskva knyazlığı, Avropa ölkələri və s. yerlərə müxtəlif mallar, xüsusən ipək, xalça və s. ixrac edilirdi. Bakıdan Həştarxana, Orta Asiyaya və Xəzərin cənub sahillərinə mal daşınırdı. XIV əsrin 2-ci yarısında Bakının iqtisadi və siyasi rolunun artması ilə əlaqədar olaraq Xəzər dənizi bəzən Bakı dənizi də adlandırılırdı (bu, 1375-ci ildə katalan dilində hazırlanmış atlasda göstərilir). Bakıda indiyədək qalan tarixi-memarlıq abidələri – Buxara karvansarası (XIV əsr), Qız Qalası yaxınlığında Multani (hind) karvansarası (XV–XVI əsrlər) və s. Şərq ölkələri ilə geniş ticarət əlaqələrinin mövcudluğundan xəbər verir.
Orta əsrlər
Şirvanşah I Xəlilüllahın dövründə (1417–1462) Bakıda mühüm tikinti işləri aparıldı. Şirvanşahlar saray kompleksi də bu dövrdə tikilmişdir. Bakıda ticarət, sənətkarlıq inkişaf edir, iqtisadi və mədəni həyat yüksəlirdi. XV əsrin 2-ci yarısında Böyük Moskva knyazlığı ilə ticarət daha da genişləndi və diplomatik əlaqələr yaradıldı. 1501-ci ildə Şah İsmayıl Şirvana hücum edərək Bakını aldı.
Səfəvi hökmdarı I Təhmasib 1538-ci ildə Bakının da daxil olduğu Şirvanı Səfəvilər dövlətinə birləşdirdi. Səfəvi-Osmanlı müharibələri zamanı 1578-ci ildə Osmanlı ordusu Bakını tutdu. 1607-ci ildə şəhər yenidən Səfəvilərin hakimiyyəti altına keçdi. Mərkəzi hakimiyyətin qüvvətlənməsi, məhsuldar qüvvələrin inkişafını ləngidən feodal çəkişləmələrinə, dağıdıcı müharibələrə son qoyulması XVII əsrin 40-cı illərində şəhərin yüksəlişinə təkan verdi. Səfəvilər dövründə Bakıda mis pullar buraxılırdı. Bakı və Abşeron əhalisinin xeyli hissəsi xalçaçılıqla məşğul olurdu. XVI–XVIII əsrlərdə sənətkarlıq, xüsusilə xalçaçılıq daha da inkişaf etdi. Bakıda toxuculuq da mühüm yer tuturdu. XVII–XVIII əsrlərə aid tarixi abidələr bu dövrdə Bakıda memarlıq, həkkaklıq və s.-nin inkişaf etdiyini göstərir.
Bakı xanlığı
thumb|right|250px|[[İçəri şəhərin tarixi qala qapıları.]] XVIII əsrin ortalarında Azərbaycanda bir sıra xanlıqlar, o cümlədən Bakı xanlığı yarandı. Ara müharibələri bütün Azərbaycanda olduğu kimi, Bakıda da iqtisadiyyat və mədəniyyətin inkişafına mane olur, əhalinin vəziyyətini son dərəcə ağırlaşdırırdı. XVIII əsrin 2-ci yarısında Bakıda şəhər həyatı və ticarət nisbətən canlandı. Lakin Ağa Məhəmməd Şah Qacarın Azərbaycana hücumları iqtisadiyyatın və ticarət əlaqələrinin yenidən tənəzzülə uğramasına səbəb oldu. 1796-cı ilin yazında Rusiya imperatrisası II Yekaterinanın əmri ilə general V.A.Zubovun komandanlıq etdiyi rus qoşunları Azərbaycana yürüş etdi.
İyunun 13-də Bakı alındı. 1797-ci ilin əvvəlində general P.D.Sisyanov Bakının komendantı təyin olundu. II Yekaterinanın ölümündən sonra oğlu I Pavel V.A.Zubovu geri çağırdı. Çar qoşunları 1797-ci ilin martında Bakını tərk etdi. XIX əsrin əvvəlində I Aleksandr Xəzərsahili vilayətləri, ilk növbədə Bakını tutmaq planı ilə xüsusi maraqlanırdı. Rusiya-İran müharibəsi (1804–1813) bu planın həyata keçirilməsini sürətləndirdi. 1805-ci il avqustun 12-də çar qoşunu Bakını mühasirəyə aldı, lakin müvəffəqiyyət qazanmayaraq geri çəkildi.
1806-cı ilin əvvəlində general P.D.Sisyanovun qoşunları yenidən Bakıya yaxınlaşdı. Şəhəri təslim etmək haqqında Bakı xanı Hüseynqulu xanla danışıqlar zamanı general P.D.Sisyanov öldürüldü. 1806-cı il oktyabrın 6-da Bakı Rusiyaya birləşdirildi. 1807-ci ildə Bakıda 500 ev, 300 000 əhali var idi. 1813-cü ildə bağlanmış Gülüstan sülhü ilə Şimali Azərbaycan, o cümlədən Bakının Rusiyaya birləşdirilməsi təsdiq edildi.
Rusiya imperiyası dövrü
thumb|150px|right|8 fevral 1806-cı ildə [[Bakının Qala qapısı yaxınlığında, Hüseynqulu xanın qardaşı oğlu Aslan bəy tərəfindən öldürülülmüş gürcü əsilli rus generalı Pavel Sisianov.]] thumb|150px|right|[[Bakı quberniyasının gerbi]]
Svinq (dəqiqləşdirmə)
Svinq sözü aşağıdakı mənalarda işlənir.
Baç-Kişkun (medye)
Baç-Kişkun  — Macarıstanda medye, Tisza və Tuna çayları arasındakı Cənub Alfölddə yerləşir. İnzibati mərkəzi — Keçkemet.
Daniel həqiqi deyil (film, 2019)
Daniel həqiqi deyil (ing. Daniel isn"t real) - rejissoru Adam İgit Mortaymır olan, 2019-ci il istehsalı amerikan psixoloji-qorxu filmi. Filmin əsas çəkilişləri 2018-ci ildə Nyu-York da başlamışdır. 6 dekabr 2019-cu ildə yayımlanmışdır.
Baburlu sülaləsi
Baburlu sülaləsi və ya Moğol xanədanı — Teymurlular xanədanı nın bir qoludur. Məhəmməd xan Şeybani nin 1507-ci il də Teymurlu imperatorluğu na son qoymasından sonra Teymurilərin Hindistana çəkilməsi nətciəsində yaranan Baburlu imperiyası nın hakim sülaləsidir. Əsası Baburlu imperiyasının qurucusu və ilk padşahı Padşah Babur şah tərəfindən qoyulmuşdur. Babur padşah ən məşhur türk xaqanlarından olan Əmir Teymur xan ın nəticəsi idi. Sülalənin nümayəndələri 5 titul daşıyırdılar: padşah, şah, sultan, xan və xaqan. Sülalə türk idi, moğol (muğal) adı isə onlara onları səhvən monqol bilən avropalılar tərəfindən verilmişdir. Sülalənin son padşahı II Bahadır şah dır. Baburlular digər türk dövlətləri olan Osmanlı və Səfəvi imperiyaları ilə dostluq əlaqələri qurmuşdur.
Zadar
Zadar — Xorvatiyada yerləşən qədim şəhərlərdən biridir. Bu şəhər Ravni Kotari bölgəsində və Adriatik dənizi sahilində yerləşir. Şəhərin əhalisi 2011-ci il etibariylə 75,082 nəfər olub əhatə etdiyi ərazisi isə 25 km²-dir. Bu şəhər 1797-ci ildə Venesiya Respublikasının süqutundan sonra bu şəhər 1805-ci ildən 1813-cü ilə qədər Fransız hakimiyyəti altında qalmışdır.
Çində urbanizasiya
İslahat və açılış siyasətinin başlamasından sonra Çində urbanizasiya sürətlə artdı. 2020-ci ilədək ümumi əhalinin 60,6% -i şəhər yerlərində yaşayırdı ki, bu da 1978-ci ildəki 17,92%-dən dramatik bir artım idi. 2010-cu ilə qədər İƏİT(İqtisadi Əməkdaşlıq və İnkişaf Təşkilatı), hazırda Çində 15 meqapolis olduğunu təxmin edir.
Tarixi
Şəhər əhalisi 1950-1965-ci illərdə təqribən 3-20% arasında artdı. Əhali 1958-1961-ci illərdə kütləvi sənayeləşmə səyləri ilə birlikdə 'böyük sıçrayış' yaşadı. 1965-1975-ci illərdəki Mədəni İnqilab illərində 'paslanma' nəticəsində şəhər əhalisinin artımı azaldı. 1962-1978-ci illərdə təqribən 18 milyon şəhər gəncinin kəndə köçdüyü təxmin edilir. Lakin, 1978-ci ilin sonunda islahatlara başlanıldıqdan sonra şəhər əhalisinin artımı sürətlənməyə başladı. Xarici investisiyaların axını şəhər əhalisinin artımına təkan verən kütləvi məşğulluq imkanları yaratdı. 1990-cı illərdə şəhər əhalisinin artımı yavaşlamağa başladı. Bu, dövlət müəssisələrinin yenidən qurulmasından sonra məşğulluq artımının daha yavaş artımını əks etdirdi. Çin xalqının əksəriyyəti ölkənin ənənəvi şərq hissəsində yaşayır. Əksəriyyəti, əcdadları kimi, dağlıq ərazilərdən şərqə və cənuba uzanan alçaq təpələrdə və mərkəzi düzənliklərdə yaşayan kəndlilərdir. Ümumiyyətlə mülayim və ya subtropik iqlimin mövcud olduğu bu geniş ərazidə kənd təsərrüfatı üstünlük təşkil edir. Şəhər ərazilərinə köç 1950-ci illərin sonlarından bəri məhdudlaşdırılsa da, 1985-ci ilin sonuna qədər əhalinin təxminən yüzdə 33-ü şəhərdə yaşayır. Ölkənin şərq hissəsinə doğru bu qədər ağırlaşan qeyri-bərabər daxili inkişaf və məskunlaşma şəkli, şübhəsiz ki, geniş şimal-qərb və cənub-qərb bölgələrinin minerallarla zəngin və əkinçilik baxımından məhsuldar hissələrini istismar etmək marağının artması ilə nisbətən az dəyişilmişdir. 1987-ci ildə Çinin birbaşa Pekindəki mərkəzi hökumətə tabe olan cəmi iyirmi doqquz əyalət səviyyəsində inzibati vahidi var idi. 1982-1986-cı illərdə isə şəhər əhalisi dramatik şəkildə artaraq ümumi əhalinin yüzdə 37-nə çatdı. Bu böyük sıçrayış bir sıra amillərin nəticəsi oldu. Bunlardan biri, kənd təsərrüfatına çalışan kənd təsərrüfatı işçilərinin kəndlərdən şəhərlərə köç etməsi idi. Digər bir sahə bir şəhər və ya qəsəbə kimi təsnif meyarlarını genişləndirmək üçün 1984 qərarı idi. 1984-cü il ərzində yeni şəhər meyarlarına cavab verən şəhərlərin sayı iki dəfədən çox artdı və bununla əlaqədar olaraq şəhər əhalisi iki dəfə artdı. 1980-ci illərin ortalarında demoqraflar, şəhər və qəsəbələrdə yaşayan əhalinin nisbətinin 21-ci əsrin əvvəlinə qədər yüzdə 50 olacağını gözlədilər. Bu şəhər artımının, ilk növbədə, mövcud iri şəhərlərin genişlənməsindən çox, kiçik və orta ölçülü şəhər və qəsəbələrin sayının artması ilə nəticələnəcəyi gözlənilirdi.
Çinin şəhər əhalisi ilə bağlı statistik məlumatları, şəhər əhalisini hesablamaq üçün istifadə olunan müxtəlif meyarlar səbəbi ilə bəzən yanıltıcı ola bilər. 1953-cü il əhalinin siyahıya alınmasında şəhərlər əsasən işçi qüvvəsinin yüzdə 50-dən çoxunun kənd təsərrüfatına aid olmayan işlərlə məşğul olduğu 2500 nəfərdən çox əhalisi olan yaşayış məntəqələrinə istinad edirdi. Ayrıca, şəhər əhalisinin hesablanmasında, 1982-ci il siyahıyaalma şəhər daxilində yaşayan kənd təsərrüfatı əhalisini də daxil edərək köklü bir dəyişiklik etmişdi.
Dünyada urbanizasiya
Çin Coğrafi Cəmiyyətinin prezidenti professor Lu Dadaoya görə Çinin şəhərləşməsinin 22 il çəkərək 17.9% -dən 39.1% -ə yüksəldi. Bunu həyata keçirmək üçün İngiltərə 120 il, ABŞ 80 il və Yaponiya 30 ildən çox vaxt apardı.
Azərbaycanda çirlidinq
Azərbaycanda çirlidinq — Azərbaycan Respublikasında çirlidinqin tarixi və mövcud vəziyyəti.
Tarixi
Azərbaycan çirlidinq üzrə aparıcı ölkələrdən biri olmasa da, 1994-cü il Azərbaycanda çirlidinqin formalaşması dövrü hesab edilir. Məhz həmin vaxtdan, Bakıda ilk çirlidinqçilər voleybol, futbol, mini-futbol idman növlərinin kütləvi yarışlarında dəstək qrupları kimi çıxış edərək fəaliyyət göstərməyə başlayır. Həmin vaxtdan etibarən bu idman növü əhalinin xüsusəndə gənclər arasında geniş yayılmağa başlayır.
Ölkə birincilikləri
2016-cı ilin iyun ayında "Sərhədçi" İdman Olimpiya Kompleksində Azərbaycanda çirlidinq üzrə ilk ölkə birinciliyi keçirilmişdir.
İkinci ölkə birinciliyi isə 2017-ci ilin aprel ayında "Dinamo" DİN İC-da keçirilmişdir.
Səid-Həsən Əbumüslimov
Bioqrafiyası
1953-cü ildə Qazaxıstan SSR-də anadan olmuşdur. Milliyyətcə çeçendir.
Təhsil
1974-1975-ci illərdə Moskva Dövlət Universitetinin tarix fakültəsinin hazırlıq şöbəsində təhsil almışdır. 1974-1981-ci illərdə Moskva Dövlət Universitetinin Tarix fakültəsinin tələbəsi olur.
1982-1985-ci illərdə Moskva Dövlət Universitetinin İqtisadiyyat fakültəsinin (xalq təsərrüfatı tarixi və iqtisadi doktrinalar kafedrası) aspiranturasında təhsil almışdır. İqtisad elmləri namizədi dərəcəsi alır. Çeçen, rus və alman dillərini sərbəst bilir.
Tədris fəaliyyətləri
1990-1994-cü illərdə Çeçenistan Dövlət Universitetində tarixdən mühazirələr oxuyur.
Çeçenistanda ictimai-siyasi fəaliyyəti
1980-ci illərin əvvəllərindən Çeçen-İnquş Muxtar Sovet Sosialist Respublikasında samizdat paylanmasında, o cümlədən Əbdürrəhman Avtorxanovun və A. Soljenitsinin "Qulaq arxipelaqı" əsərlərinin paylanmasında iştirak etmişdir.
Mühacirət
İkinci Çeçenistan müharibəsi başlayandan sonra Çeçenistan Prezidenti Aslan Masxadovun tapşırığı ilə İstanbulda keçiriləcək ATƏT-in Sammitində iştirak etmək üçün şəxsi nümayəndəsi kimi gedir. Səid-Həsən Əbumüslimov Avropa ölkələrində sonrakı siyasi işlərlə məşqul olur.
O vaxtdan Türkiyədə, Azərbaycanda, sonra Almaniyada yaşamışdır. 1999-cu ilin noyabrından 2005-ci ilin martına qədər o, Rusiya böyük dövlət şovinizminin çeçen və digər Qafqaz xalqlarına qarşı cinayətlərinin araşdırılması üzrə ÇİR komissarı olur.
Qafqaz Əmirliyinin qurulması əleyhdarı, müstəqil demokratik çeçen dövlətinin bərpasını müdafiə etməkdə davam edir.
Konfederasiya şəklində Şimali Qafqazın müstəqilliyinin tərəfdarıdır.
NGC 5276
NGC 5276, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. SBb tipli. tərəfindən ildə 182.88 sm (72 düymə) ölçülü  vasitəsilə kəşf edilmişdir.
Əmirabad (Bicar)
Əmirabad — İranın Kürdüstan ostanı Bicar şəhristanının ərazisinə daxil olan kənd.
Əhalisi
Kənddə 2006-cı il siyahıya alınmaya görə 143 nəfər yaşayır (37 ailə). Əhalisini kürdlər təşkil edir.
İmabari qəsri
Tarix
thumb|left|Darvazası. Qəsr yerli daymyo Todo Takatora tərəfindən XVI əsrdə tikdirilmişdir. O, 1602–04-cü illərdə qəsri tikdirmək üçün biliklər və texnikalar haqqında məlumatlar toplamışdır. Ərazini idarə etmək üçün nəzərdə tutulmuş orijinal qəsr Karako dağının zirvəsində yerləşən Kofuku qəsri idi. Lakin Takatora düşünmüşdü ki, Kofuku qəsrinin yeri idarəetmə üçün yaxşı deyil və bu qəsri sökərək İmabari qəsrini tikdirmişdir.
1635-ci ildə bu qəsr və İmabari hanı Tokuqava İeyasunun qohumu olan Matsudayra Sadafusanın nəzarətinə keçmişdir. Ondan etibarən bütün Edo dövrü boyunda qəsri onun davamçıları idarə etmişdir.
Meyci islahatından sonra yeni hökumət qəsrin bütün tikililərini məhv etmişdir. Qəsrin ərazisi isə yerli Şinto məbədinə verilmişdir. 1980-ci ildə İmabari şəhərinin yerli hökuməti qəsrin tenşusunu bərpa etmiş və yenidən tikdirmişdir.
Struktur
İmabari qəsri dəniz suyu ilə doldurulmuş xəndəyi, hündür daş divarları və nadir əsas darvaza stili ilə seçilir. Xəndəyin ümumi uzunluğu 60 metrdir və əsas funksiyası oxların qarşısını almaq idi. Hündür daş divarlar Edo dövründən dəyişilməmiş qalmışdır.
İmabari qəsrinin sadəcə xəndəyi və daş divarları orijinaldır. Qalan bütün hissələri yenidən tikilmiş və bərpa olunmuş tikililərdir. Qəsrin yenidən tikilmiş tenşusu orijinal tenşunun təkcə fasadını təkrarlayır. İnteryer müasirdir və orijinal variantla uyğun deyil. Qəsrin içində qəsrlə bağlı silah, fotoqrafiya, zireh, yazı sərgiləri mövcuddur. Tenşunun yuxarı mərtəbəsindən bütün şəhəri görmək mümkündür. Eyni zamanda tenşu şəhərin milli təbiət muzeyinə ev sahibliyi edir.
Mövcudluq
Mövcudluq ( - çıxıram, görünürəm, qalxıram, baş verirəm ) — mövcud olan hər şeyin digər cəhətindən fərqli olan aspekti - mahiyyəti.
“Varlıq” sözündən fərqli olaraq, “mövcudluq” sözü, bir qayda olaraq, varlığın yalnız bir tərəfini ifadə etdiyi halda, “varlıq” sözü “mövcud olan hər şey”, “bütövlükdə dünya” mənasında işlənir. Baumqarten üçün mövcudluq reallıqla üst-üstə düşür.
İnsanın mövcudluğu (ekzistensiya) məsələsi fəlsəfədə xüsusi yer tutur. Varlıq ekzistensial fəlsəfənin mərkəzi kateqoriyasıdır (Kyerkeqor, Yaspers, Haydegger, Sartr, Kamü və s.), ilk növbədə, unikal və birbaşa yaşanmış insan mövcudluğunu ifadə edir. Beləliklə, Haydeggerə görə, belə mövcudluq - varlıq - xüsusi varlığa - Daseinə aiddir və digər varlıqlara tətbiq olunan kateqoriyalı analitikadan fərqli olaraq, xüsusi ekzistensial analitikada nəzərdən keçirilməlidir.
Sxolastika (bax. Realizm (fəlsəfə), Nominalizm) mahiyyət və varlıq dualizmində təbii (yaradılmış) universumun əsas bifurkasiyasını görürdü, yalnız Tanrıda aradan qaldırılır: bir şeyin varlığı onun mahiyyətindən çıxarıla bilməz, lakin son nəticədə yaradıcılıqla (Allahın iradəsi ilə) müəyyən edilir.
Mövcudluq ənənəvi olaraq mahiyyətə qarşıdır. Mahiyyət ənənəvi olaraq, ən azı İntibah dövründən bəri elmi fənlər tərəfindən tədqiq edilmişdir. Elm mahiyyəti və ya substansiyanı kəşf etməyə çalışır. Riyaziyyat xüsusilə bu işdə uğur qazanmışdır, bunun üçün bir şeyin konkret mövcudluğu varlıqlarla işləmək bacarığı qədər vacib deyil. Eyni zamanda, mövcudluq varlıqlara ayrı, mücərrəd baxışı nəzərdə tutmur, onların reallığını vurğulayır. Beləliklə, mücərrəd varlıqlarla ekzistensial reallıq - mövcudluq arasında uçurum yaranır.
Şahmar Səfərov
Şahmar Nazim oğlu Səfərov (1 sentyabr 1997; Şərur rayonu, Azərbaycan — 27 sentyabr 2020; Murovdağ, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Şahmar Səfərov 1997-ci il sentyabrın 1-də Şərur rayonu Siyaqut kəndi anadan olub. Onun əmisi oğlu — Cəsarət Səfərov da Vətən müharibəsi şəhididir.
Hərbi xidməti
Azərbaycan Ordusunun leytenantı olan Şahmar Səfərov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Murovdağ istiqamətində gedən döyüşlərdə savaşıb. Şahmar Səfərov sentyabrın 27-də Murovdağ döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Şahmar Səfərov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yetirən zaman cəsarət göstərdiyinə, habelə qətiyyətli addımlar nümayiş etdiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Şahmar Səfərov ölümündən sonra "Döyüşdə fərqlənməyə görə" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Şahmar Səfərov ölümündən sonra "Kəlbəcərin azad olunmasına görə" medalı ilə təltif edildi.
Böyükağa Mustafayev
Böyükağa Hacıağa oğlu Mustafayev — Azərbaycan vokalçı-aktyoru, Azərbaycan SSR əməkdar artisti (1943).
Həyatı
Böyükağa Mustafayev 1911-ci ildə Bakıda anadan olub. Azərbaycan Dövlət Konservatoriyasının skripka sinfində təhsil alıb və ikinci kursdan Üzeyir Hacıbəyovun rəhbərlik etdiyi xorda oxumağa başlayıb. 1936-cı ildə Azərbaycan Dövlət Opera və Balet Teatrı truppasına qəbul edilib.
Gur bas səsə malik olan Böyükağa Mustafayev Üzeyir Hacıbəyovun "Koroğlu" operasında İbrahim xan rolunun ilk ifaçısı olmuşdur. O, "Əsli və Kərəm" operasında Keşişin obrazını da yaratmışdır.
Aktyor 1976-cı ildə Bakıda vəfat edib.
Koreya folkloru
Folklorda din
Koreya xalq dini müasir koreyalıların həyatının bir hissəsi olaraq qalır. Xalq dini Koreya şamanizmi və buddizm kimi xarici dinlərə əsaslanır. Xarici din və mədəniyyətin yarımadaya daxil olması vasitəsilə xalq dini digər dinlərlə və inaclarla sintez olub inkişaf etməyə başlamışdır. Koreya xalq dini individual inanc deyil, inkişaf edən kəndlərdə və evlərdə ifadə olunur. Koreya şamanları ev tanrıları və kənd tanrılarına ibadət rituallarında iştirak edirlər. Koreya folklorunda ev əcdadların və ailə üzvlərinin adət-ənənələrilə dolu olan müqəddəs yer sayılır. Hesab olunur ki, hər evdə evi qoruyan tanrılar mövcuddur və onlar evə xoşbəxtlik gətirir. Məsələn, evə varlılıq gətirən tanrı, uşaqları və nəsli qoruyan tanrı və s. Həmçinin koreyalılar evdən bayırda pis ruhların olduğuna inanırlar və onları qovmaq üçün qapıya tikanlar asır yaxud ritual ipləri bağlayırlar. Evdə olan tanrılar da pis ruhlardan evi qoruyur. Koreya kəndlərində əksəriyyət Koreya totemi olan Çansının müşayiət etdiyi baş tanrıya inanırlar.
Folklor ədəbiyyatı
Folklor ədəbiyyatı Koreya mədəniyyəti ilə sıx əlaqədədir. Ədəbiyyatın əksər hissəsi şifahi şəkildə yayılır və koreyalıların adət-ənənələri və həyatı ətrafında fırlanır. Belə ədəbiyyat özündə şaman mahnıları, nağıllar, mifləri ehtiva edir. Bu hekayələrdə onların formalaşdığı dövrü ifadə edən variantlar da var. Metrik stil və ya proza stilində yazılan ədəbiyyat növləri də mövcuddur. 5-ci əsrə aid olan yazı nümunələri indiki dövrə tam şəkildə gəlib çatmasa da, tam şəkildə olan yazı nümunələri hələ 11 və 13-cü əsrlərdən mövcuddur. Buddist rahibi İryonun yazdığı Samquk Yusa da bura daxildir. Şaman mahnıları tanrılara aid rəvayətlərdən və himnlərdən ibarətdir hansılar ki, rituallarda oxunur və tanrılara həsr olunurdu. Hər ikisi şamandan şamana ötürülürdü. İlkin yaranmış məşhur rəvayətlərdən biri də şahzadə Bari rəvayətidir.
Koreya folklorunda qadınların rolu
Koreya folklorunda feminizm məsələlərinə toxunan bir çox əfsanələr mövcuddur.
Aranq haqqında əfsanə(Coson dövrü): Bu hekayədə magistrat qızı öz dayəsi tərəfindən aldadılaraq gecə vaxtı çölə çıxmağa məcbur olur. Bunun nəticəsində o təcavüz olunur və öldürülür. Onun ruhu gələcək magistratları izləyərək onların şokdan ölməsinə gətirib çıxarır. O vaxta qədər ki biri sağ qalıb ruhun vasitəsilə Aranqın cəsədini tapacaq. Seçilənlər Erasında kişilərlə müqayisədə qadınlar həmişə zəif, köməyə ehtiyacı olan ikinci dərəcəli personaj kimi göstərilir. Koreya qadınlarında belə xüsusiyyətlərdən biri varıydısa onlar ərə gedın hesab olunmurdular. Qumiho:Qumiho- Koreya nağıllarında peyda olan 9 quyruqlu tülküdür. Bu tülkü insana döndükdə qadın olur. Onun ən görkəmli xüsusiyyətlərindən biri pis xasiyyətisir. O kralın rəğbətini qazanaraq bu gücü pis əməlləri yerinə yetirmək üçün istifadə etmişdir. Onun 3 ayaqlı itin əlindən öldürülməsi səmanın krallıqdan imtina etməsi demək idi ,hansını ki Qumiho ələ keçirmişdir və güman ki, müəyyən müddətdə kralın taxtdan salınmasına bəhanə kimi yaradılmışdır.
Koreya folklor janrında yüksək fikrə sahib olan arvadlar mühüm yer tutur. Bir əfsanədə janggi oyunu və yaxud Koreya şaxmatının ustası olan güclü və iradəli qadından bəhs olunur. Onun ərinə janggi oyununu öyrətməsi nəticəsində əri bu oyun üzrə Seulda 1-ci yeri tutur. Günlərin bir günü varlı birisi oyuna bütün var-dövlətini qoyur. Qadın öz ərinə oyun vaxtı məsləhətlər verir və əri qalib olur. Sonra arvadı bütün qazancı satıb ərinə zireh və silah alır. Bundan sonra yaponlar işğala gəlir amma həmin qadının əri onlara arvadının aldığı silahın vasitəsilə qalib gəlir.
Müasir canlanma
Yaxın zamandakı Koreya folklorunun saxlanmasına dair nailiyyətlərə 150 hissədən ibarət animasiyalı serial daxildir. Animentary Korean Folklore qədim nağılları 2D və Koreya stilli animasiya şəklində danışır. Bu film milli ədəbiyyata əsaslanır və Koreya nağıllarının strukturuna uyğun olaraq yaradılmışdır. Bir dəfə nağılda Inbi və Kabi animasiyalı filmi də Koreya folkloruna əsaslanaraq yaradılan filmlərdən biridir. O həmçinin Koreya milli ədəbiyyatına da əsaslanmışdır. Animentary Korean Folklordan fərqli olaraq animasiya prosesini rahatlaşdırmaq üçün bu filmə izahat simvolları daxil olunmuşdur.
Tanrılarla birgə: iki dünya filmi Koreya xalq dininə və xalq ədəbiyyatına əsaslanmışdır. Filmdə kriminal dünyada bir insanın vəkilə rast gəlib 7 məhkəmə prosesini keçməsi göstərilir. Həmçinin Koreya şamanizmi və muqaya əsaslanan yeraltı dünya təsvir edilmişdir. Filmin orijinal animasiyalı filmi böyük uğur qazandığı üçün Koreyanın bir çox yaradıcılarının Koreya folkloruna marağı artmışdır.
Təbiəti sevənlər (veriliş, 1980)
"Təbiəti sevənlər" — 1980-ci ildən 2015-ci ilə qədər Azərbaycanın AzTV kanalında yayımlanan və təbiət haqqında veriliş. Verilişin aparıcıları Qara Mustafayev və Mirəli Axundov olub.
Tarixi
Veriliş dəfələrlə "Parni iz Baku" komandası tərəfindən "Təbiəti sökənlər" nömrəsi altında parodiya olunub. Qara Mustafayevi Tahir İmanov "Qara", Mirəli Axundovu isə Cabir İmanov "Ağacov Bağban" obrazında canlandırıb.
Məktəb № 5 (Novoçerkassk)
Məktəb № 5 — Novoçerkassk şəhərinin ərazisində yerləşən təhsil ocağı. Təhsil ocağı 1907-ci ildə təsis edilmişdir. Məktəb Kuznesov uçilişinin binasında yerləşir. Binası XIX əsrin ikinci yarında şəhərin mərkəzində inşa edilmişdir. Məktəb binası Rusiyanın regional əhəmiyyətli mədəni irs obyekti siyahısına daxil edilmişdir. Burada Sovet İttifaqı qıhrəmanı Qeorqi Aleksandroviç Sorokin təhsil almışdır.
Tarixi
Birinci dərəcəli uçiliş 1907-ci ildə tısis edilmişdir. Uçilişin hazırlanmasında əsas pay P. P. Litovun ürinə düşürdü. Ucilişin yerləşdiyi bina Ataman dalanı, Qorbatoy küçəsində yerləşirdi. Bina F. İ. Tkaçenkoya məxsus məxsus idi. 1914–15-ci il tədris mövsümünün bitməsi ilə uçiliş fəaliyyətini dayandırmışdır. Uçilişin yerləşdiyi bina isə şəhər duması tərəfindən ikinci kişi gimnaziyasına icarəyə verilir. Gimnaziyanın direktoru Nikolay İvanoviç Dyakov olur. O, Don kadet korpusunda riyaziyyatdan dərs deyirdi. Gimnaziyada şagirdlərə rus dili, riyaziyyat, tarix, coğrafiya, alman dili, təbiətşunaslıq xristian din qanunları keçirilir.
1919–1920-ci illərdə tədris Vətəndaş müharibəsi səbəbindən fəaliyyətini dayandırmışdır. Sovet hakimiyyətinim qurulması ilə gimnaziya fəaliyyətini bərpa etmişdir. Bu sovetlərdə iki mərhələli yeganə əmək məktəbi idi. Bu zaman ikinci kişi gimnaziyası 25-ci əmək məktəbinə çevrilir. Yeni direktor Aleksandr İosifoviç Titarenko olmuşdur. O ikinci kişi gimnasiyasında riuaziyyatdan dərslər deyirdi.
Arxitekturası
Beş nömrəli məktəbin bimas ilkin formasını saxlamışdır. İki mərtəbədən ibarət bina eklektika stilində inşa edilmişdir. Sovet dönəmində binanın üçüncü mərtəbəsi inşa edilmişdir. Binanın küncləri bitki elementli ilə bəzədilmişdir. Binanın damı mansarla işlənmişdir ..
What if? (Dinə Qaripova mahnısı)
"What if?" — Tatar mənşəli Rusiya müğənnisi Dinə Qaripovanın bəşəriyyətə mərhəmət və vəhdəti təbliğ edən həzin sülh balladası. Mahnı Rusiyanı 2013 Avroviziya Mahnı Müsabiqəsində uğurla təmsil etmişdir.
Mahnı
İstedadlı ifaçı Dinə Qaripovanın səsləndirdiyi "What if?" musiqi əsərinin sözləri və bəstəsi Qabriel Alares, Yoakim Byörnberq və Leonid Qutkin tərəfindən ərsəyə gətirildi. Mahnının sözləri bəşəriyyəti əbədi sülh və mərhəmətə səsləyən mühüm sual üzərində qurulmuşdur. İfaçı insanların eyni ulduzu paylaşmasına baxmayaraq, "Mənlik" duyğusu və kinlə silahlanan yer kürəsini "Kosmosda kiçicik bir ada" kimi səciyyələndirir. İsanları vəhdətə dəvət edən, şüar xarakterli "Nə olardı?" sualı kövrək mərhəməti özündə təcəssüm etdirməkdədir.
Beynəlxalq arenada
Avroviziya Mahnı Müsabiqəsi 2013
Rusiyanın milli yayım şirkəti (C1R) 19 fevral 2013-cü il tarixində daxili seçim üsulu vasitəsilə ölkəni 2013 Avroviziya Mahnı Müsabiqəsində Dinə Qaripovanın təmsil edəcəyini elan etmişdir. Seçilmiş mahnı 24 fevral 2013-cü il tarixində açıqlandı. Mahnı ifaçı tərəfindən ilk dəfə Moldova milli finalında təqdim edilmişdir.
2013 Avroviziya Mahnı Müsabiqəsinin birinci yarı-finalından uğurla böyük finala vəsiqə qazanan mahnı möhtəşəm finalda Maltadan sonra və Almaniyadan əvvəl, 10-cu nömrə altında ifaçı tərəfindən səsləndirilmiş və yekun səsvermə nəticələrinə əsasən 174 xal toplayaraq beynəlxalq yarışmanı 5-ci sırada tamamlamışdır.
2013 Yay Universiadası
Dinə Qaripova ifa etdiyi "What if?" mahnısını, Avroviziya arenasından sonra, daha bir beynəlxalq tədbirdə Tatarıstanın mərkəzi şəhəri Kazanda keçirilən 2013 Yay Universiadasının bağlanış mərasimində də səsləndirmişdir.
Satıcı (film, 2016)
Satıcı — 2016-cı il də istehsal olunan İran filmi. İranlı rejissor Əsgər Fərhadinin ikinci filmi olaraq ən yaxşı xarici film nominasiyası üzrə “Oskar” mükafatını qazanmışdı. İran istehsalı olan “Satıcı” filmi “Oskar” mükafatına layiq görülmüşdür.
Kirkor Zohrab
Kirkor Zöhrab Əfəndi, Osmanlı erməni yazıçısı, akademik, siyasətçi və hüquqşünas. Erməni Krımının başlanğıcında İstanbulda Osmanlı hökuməti tərəfindən həbs edilmiş və mühakimə olunmaq üçün Diyarbəkirdəki hərbi məhkəməyə göndərilmişdir. Səfər əsnasında 15–20 iyul 1915-ci ildə Urfa yaxınlığındakı Karaköprüdə Çerkez Əhməd, Xəlil və Nazım başda olmaqla bir qrup quldur tərəfindən öldürüldü.
Həyat
26 iyun 1861 ilində İstanbulun Beşiktaş səmtində anadan olub. İbtidai məktəbə 1867-ci ildə mahalın Makruhyan erməni məktəbində başlayıb. 1870-ci ildə atasının ölümü və anasının yenidən evlənməsindən sonra Ortaköy mahalına köçdü və burada Tarkmançats Erməni Məktəbində oxudu.1873-cü ildə Tarkmançats məktəbi maliyyə çətinliklərinə görə bağlandıqda, o, Katolik Lusaroviç Məktəbinə keçdi. 1876-cı ildə Qalatasaray Mekteb-i Sultani Mühəndislik Bölməsinə daxil oldu. İlk məqalələri 1878-ci ildə Ermənistanın Lrakir Qəzetində dərc olunub. 1879-cu ildə inşaat mühəndisi diplomu ilə bitirdi. 1880-ci ildə ögey atası vəkil Avedis Yordamyanın ofisində ona kömək etməyə başladı və Qalatasaray Sultanisi Hüquq Fakültəsinə daxil oldu. 1881-ci ildə Darülfünun'un yeni açılan Mekteb-i Hukuk'una köçdü və 1883-cü ildə üç illik təhsilini tamamladı. 1884-cü ildə Ədirnəyə gedərək əyalətdəki xüsusi məclis qarşısında verdiyi imtahanla "birinci dərəcəli hüquqşünas" diplomunu alır.
1885 ilində Klara Yazıcıyanla evləndi. Ayrı bir ev quraraq Kandilliyə yerləşdilər və dörd uşaqları oldu. Nəhayət, İstanbul Ayaspaşa Gümüşsuyu Mənzilinin 3-cü mərtəbəsində yaşayırdılar.
Peşəkar Həyat
1889-cu ildə Viramşabuh Manuşyan və Simon Tınqıryanla birlikdə İstanbula gələn və Gülizar adlı erməni qızı qaçıran Musa bəyə qarşı iddia qaldıran Gülizar və Muşdan 50 erməninin gətirdiyi Gülizar İşinə vəkil təyin edildi. kəndləri talan etdilər. Arpiar Arpiaryanın təsis etdiyi " Hayrenik " (Vətən) qəzetində yazmağa başlayıb. 1892-ci ildə Hrant Əsədur və Dikran Qəmsərəqanla birlikdə həftəlik Masis jurnalını nəşr etdi; Növbəti il jurnal bağlananda o, uzun müddət nəşriyyat dünyasından uzaq qaldı. O, 1898-ci ildə Zareh Yusufyanın Sibil və Hırant Əsədurla birlikdə yenidən nəşr etdirdiyi "Masis"in redaksiya heyətində iştirak edərək mütərəqqi, maarifləndirici, dürüst və dövlət siyasəti yürüdürdü. O, çoxlu hekayələr yazıb.
O, tarixi Dreyfus işi üçün Fransa müdafiəsi hazırladı və onu 1899-cu ildə Dreyfusu müdafiə edən Yəhudi Komitəsinə göndərdi. O, komitədən təşəkkür məktubu və Dreyfusun portreti olan qızıl medal alıb. Bir müddət sonra vəkili bloklandığı və rejimlə barışmadığı üçün 1908-ci ildə Fransaya getdi. Sonra, II. O, Konstitusiya Monarxiyasının elanı ilə İstanbula qayıtdı. O, hüquqşünas olmaqla yanaşı, Darülfünun Hüquq fakültəsində cinayət hüququ professoru kimi çalışıb, Cəza Məcəlləsini dəyişdirəcək komissiyada iştirak edib.
20. Əsrin əvvəllərində Dzaiq nəşriyyat dairəsində idi. Zöhrab nədənsə Marsel Leart təxəllüsündən istifadə edərək 1913-cü ildə " La Question Armenienne a la Lumiere des Documents " ("Sənədlər işığında erməni məsələsi") adı ilə fransız dilində nəşr olunan kitab araşdırması hazırladı. Osmanlı İmperiyasındakı erməni əhalisinin sayı…
O, 1909-cu ildə " Azadamard " ("Azadlıq mübarizəsi") üçün yazmağa başladı. Eçer Uğevori Avropa səyahət qeydlərini Orakren (Bir Səyahət Gündəliyindən Səhifələr) adı ilə seriallaşdırıb. Osmanlı Azadlıq və Teavün-i Milli Cemiyeti üzvü oldu. Şahzadə Sabahattinin Əhrar Partiyasına paralel olaraq, liberal ideyaları və etnik qruplar arasında bərabərliyi müdafiə edirdi. O, əvvəlcə Erməni İcma Şurasının üzvü seçilib, sonra üç seçkidə qalib gəlib və Osmanlı Parlamentində İstanbul millət vəkili olub, orada yeddi il üzv qalıb. Xalqlar arasında dostluq və qardaşlıq münasibətlərinin və sosial bərabərliyin köklənməsi anlayışına sadiqliyi ilə bu istiqamətdə tədbirlər görməyə çalışmışdır. O, güclü donanmanın yaradılması, qeyri-müsəlmanların hərbi xidmətə çağırılması, "qanuni uşaq" anlayışından imtina, qadınların xeyrinə hüquqi dəyişikliklərin edilməsi və sair mövzularda nüfuzlu parlament çıxışları ilə tanınıb. O, ümumiyyətlə İttihat və Tərəqqi ilə paralel olaraq səs verib.
Ölüm
Kirkor Zöhrab Osmanlı İmperiyasını idarə edən İttihat və Tərəqqi hökumətinin 14 may 1915-ci ildə qəbul etdiyi Köçürmə Qanununa əsasən, 21 may 1915-ci ildə həbs edilib. Ərzurum Millət vəkili Vartkes Hovhannes Serenqulyan Diyarbəkirdəki Hərb Məhkəməsi qarşısına çıxarılmaq üçün qatara mindirilib. Əvvəlcə Konyaya, sonra Adanaya və Hələbə göndərildi. O, iki millət vəkilinin yaxın dostu olan vali Mehmed Cəlal bəy tərəfindən Hələbdə bir otelə yerləşdirildi və Cəlal bəy və bəzi digər türk dostları tərəfindən Tələt Paşa və Camal Paşanın hüzurunda cəhdlər edildi ki, İstanbula qayıt, lakin mənbənin bildirdiyinə görə, İstanbula geri çağırılan vali Cəlal bəy olub və eyni gündə iki erməni deputat Urfaya göndərilib. Urfada, bir mənbəyə görə, həbsxanada saxlanılan deputatlar, eyni mənbəyə görə, Osmanlı millət vəkili Mahmud Nedim bəyin evinə şam yeməyinə dəvət edilərkən polis tərəfindən aparılıb. Urfa yepiskopu Ardavast Kalenderyan və şəhərin iki erməni görkəmli nümayəndəsi iki maşında sürülür, yolları muzdlu Çərkəz Əhməd və onun silahdaşları Nazim və Xəlil tərəfindən Qaraköprüdə (və ya Şeytan dərəsində) kəsilir.) bölgəsində və iki deputat öldürüldü. İllər sonra Çərkəz Əhmədin dedikləri "Yeni İstiqlal" qəzetində dərc olundu. Əhməd bu sözlərlə etiraf etdi: "…sonra mən Zöhrabı tutdum, ayağımın altına aldım, başına daşla vurdum" . Ölümlərdən sonra rəsmi araşdırma və fayl inkişaf prosesini işğal edən yeni Hələb valisi Mustafa Əbdülhalik, Dənizçilik Müdiri Əbdüləhəd Nuri bəy, Urfa valisi və aylardır Şövkət Paşa və çete lideri Əhməd Əhməd Çərkəz kimi hərbi səlahiyyətlilərə verdi. 29 dekabr 1918-ci il tarixli İkdam qəzetində Refik Altınay Əhməd Refik Altınay'a. Kitabda dərc olunan məlumatların yaratdığı bu qarışıq cinayət hesablarından başqa məlum olan odur ki, Zöhrapdan alınan son xəbər 15 iyul 1915-ci il tarixli məktubdur. arvadına göndərdi. Zöhrabın Urfa bələdiyyə həkimi Tahsin tərəfindən imzalanmış infarktdan ölüm ifadəsi ilə 20 iyul 1915-ci il tarixli arayış var (Zöhrabın ürək xəstəliyi məlum idi və Vartkesin arvadı yeni doğulmuşdu). 1916-cı il noyabrın 28-də TBMM-də Zöhrab və Serengülyanın ölümü də gündəmə gətirildi.
Kirkor Zöhrabın ölümündən qısa müddət sonra həyat yoldaşı Klara Yazıcıyan və uşaqları Dolores, Hermine, Leon və Annenin Bolqarıstan vasitəsilə Avropaya getməsinə icazə verildi. Xeyriyyə işlərində özünü göstərdi, Kolumbiya Universitetində erməni tələbələr, xüsusən Yaxın Şərq və Asiya dilləri və mədəniyyətləri üçün başladığı hərtərəfli təqaüd proqramı və Krikor və Klara Zöhrab İnformasiya Mərkəzində (Krikor və Clara Zöhrab İnformasiya Mərkəzi), 1987-ci ildə fəaliyyətə başlamışdır.) ailəsinin adını hələ də daşıyır.
Rasim Məmmədov (fizik)
Məmmədov Rasim Qara oğlu – fizika-riyaziyyat elmləri doktoru (2004), Professor (2005), Azərbaycan Jurnalistlər Birliyinin üzvü.
Meri Kassat
Meri Stivinson Kassat  — amerikalı rəssam və qrafik idi.
Rasim Məmmədov (fizik)
Həyatı
1967-ci ildə Nərimanlı kənd orta məktəbini "Qızıl medal"la bitirib, Azərbaycan Texniki Universitetin Avtomatika və Hesablama Texnikası fakültəsinə qəbul olub.
Meri Kassat
Meri Kassat Allegeni şəhəri, Pensilvaniyada (indi Pittsburq un  Şimalının bir hissəsi ), işində nailiyyətləri olan bir dəllalın - Robert Kassatın və bankir olan Ketrin Kelso Constonın qızı olaraq dünyaya gəlmişdir. Anası oxunmuş və enerjili bir qadın idi. Onun gələcək rəssamın dünyagörüşünün formalaşmasında böyük rolu olmuşdur.
Rasim Məmmədov (fizik)
Həyatı
1971–1972-ci illərdə Moskva İdarəetmə Problemləri İnstitutunda təhsilini davam etdirib və ali təhsilini "Fərqlənmə diplomu" ilə başa vurub. 1972–1974-cü illərdə zabit olaraq Sovet Ordusunda xidmət etmişdir.
Meri Kassat
Fransız jurnalist Qustav Jefrua tərəfindən Mari Brakemon və Berta Marizo ilə yanaşı, Meri Kassat da impressionizm in "Üç əzəmətli xanımı"-ndan ( les trois grandes dames) biri hesab edilmişdir. 1879-cu ildə Dieqo Martelli onu Deqasla müqayisə etdi, çünki hər ikisi ən müasir şəkildə hərəkət, işıq və dizaynı təsvir etməyə çalışırdılar.
Erkən həyatı
left|thumb| Qara və Yaşıl papaqda Gənc Qadın, c. 1890, Prinston Universitetinin İncəsənət Muzeyi Orta səviyyədən bir ailədə doğulmuşdur: Atası Robert Simpson Kassat dəllal və torpaq möhtəkiri idi. O, 1662-ci ildə Yeni Amsterdama gələn Fransız Hugenat Jak Kossartın nəslindən gəlir. Anası Ketrin Kelso Conston bankir ailəsindən idi. Təhsilli və yaxşı oxuyan Ketrin Kassat qızına dərin təsir bağışlamışdır. Buna görə də, Merinin ömür-gün yoldaşı Luizin Havemeyer öz xatirələrində yazırdı: "Meri Kassatın anasını tanımaq imtiyazına sahib olan hər kəs dərhal başa düşərdi ki, Meri öz bacarığını anasından miras almışdır ". Kassat yeddi uşaqdan biri idi, ikisi hələ körpə ikən ölmüşdü. Bir qardaşı, Aleksandr Conston Kassat, sonradan Pensilvaniya Dəmir Yolunun prezidenti oldu.
Rasim Məmmədov (fizik)
Həyatı
1976–1979-cu illərdə Bakı Dövlət Universitetinin Radiofizika ixtisası üzrə aspiranturasında oxuyub. 1983-cü ildə BDU-nun Fizika fakültəsində "Yarımkeçiricilər və dielektriklər fizikası" üzrə müdafiə etmiş və fizika-riyaziyyat elmləri namizədi alimlik dərəcəsi almışdır.
2004-cü ildə BDU-nun Fizika fakültəsində "Yarımkeçiricilər və dielektriklər fizikası" üzrə müdafiə etmiş və fizika-riyaziyyat elmləri doktoru alimlik dərəcəsi almışdır.
Mqer Abeqyan
Mqer (Meger) Manukoviç Abeqyan — SSRİ və Ermənistan rəssamı və qrafiki, Ermənistan SSR xalq rəssamı (1960).
Rasim Məmmədov (fizik)
Həyatı
Hazırda BDU-nun Fizika fakültəsi Elmi Şurasının sədridir, BDU Elmi Şurasının üzvüdür, BDU nəzdindəki D.02.012 doktorluq Dissertasiya Şurasının sədr muavinidir, Fizika fakültəsi Elmi Praktiki Seminarının rəhbəridir, "Bakı Universiteti Xəbərləri" jurnalının redaksiya heyətinin və Respublika Jurnalistlər Birliyinin üzvüdür.
Mqer Abeqyan
Həyatı
Mqer Abeqyan 26 yanvar 1909-cu ildə Rusiya imperiyasında, Üçkilsə şəhərində anadan olmuşdur. O, 1922–1927-ci illərdə İrəvan Rəssamlıq və Sənaye Texnikumunda Stepan Ağacanyan və Sedrak Arakelyanla birlikdə təhsil almışdır. 1927–1930-cu ildə Moskva Ali Rəssamlıq və Texniki İnstitutunda oxumuşdur. 1930–1931-ci illərdə Leninqrad Rəssamlıq Akademiyasında oxumuş, baş müəllimi Sergey Gerasimov olmuşdur.
Rasim Məmmədov (fizik)
Həyatı
130 elmi məqalə, 35 elmi-publisist məqalə, 1 monoqrafiya, 3 kitab və 5 patent, 50-dən artıq elmi məruzəsi dərc edilib.
Ailəlidir, iki oğlu və bir qızı vardır.
Beynəlxalq seminar, simpozium və konfranslarda iştirakı
2008-ci ildə Rusiyanın İvanov şəhərində keçirilən V Beynalxalq Elmi Konfransda "Kristallaşma mexanizmi və kinetikası. Nanotexnologiya üçün kristallaşma" mövzusunda, Ukraynanın Xarkov şəhərində keçirilən I Beynalxalq Simpoziumda "Supramolecul və Nanokimya tətbiqlərə doğru" mövzusunda, İranın Təbriz şəhərində keçirilən II Beynalxalq Konfransda "Nanoelm və Nanotexnoloğiya" mövzusunda, Malayziyada keçirilən II Beynalxalq Konfransda "Funksional Materiallar and Cihazlar" mövzusunda konfranslarda iştirak etmişdir.
2007-ci ildə və 2008-ci ildə Rusiyanın Ulyanovsk şəhərində keçirilən X Beynalxalq Konfransda "Opto-, nanoelektronika, nanotexnoloğiya və mikrosxemlər" mövzusunda konfranslarda iştirak etmişdir.
2004, 2006 və 2008-ci illərdə Ruminiyanın Piteşti şəhərində keçirilən simpoziumda fəal iştirak etmişdir.
2004, 2005, 2006, 2007 və 2008-ci illərdə Bakı şəhərində "Nanoölçülü cisimlərdə İşıq" mövzusunda keçirilən I Beynalxalq Elmi Seminarda da iştirak etmişdir.
Əmək fəaliyyəti
Rasim Məmmədov BDU-nun Fizika fakültəsinin "Optika və molekulyar fizika kafedrası"nda 1980–1985-ci illərdə müəllim, 1985–1990-cı illərdə baş müəllim, 1990–2005-ci illərdə dosent vəzifəsində çalışmışdır. 2005-ci ildən hazıra qədər isə professor vəzifəsində çalışır.